**APSTIPRINĀTS**

ar Limbažu novada domes

25.08.2022. sēdes lēmumu Nr.869

(protokols Nr.12, 75.)

**Limbažu novada pašvaldības konkursa**

**“GADA UZŅĒMUMS 2022”**

**nolikums**

*Izdots saskaņā ar*

*Valsts pārvaldes iekārtas likuma*

*72.panta pirmās daļas 2.punktu,*

*likuma “Par pašvaldībām” 41.panta pirmās daļas 2.punktu*

1. **Vispārīgie jautājumi**
2. Nolikums paredz Limbažu novada pašvaldības (turpmāk – Administrācija) konkursa “Gada uzņēmums 2022” (turpmāk – Konkurss) organizācijas un norises kārtību, kā arī uzvarētāju un dalībnieku godināšanu.
3. Konkursa mērķis ir apzināt un godināt Limbažu novada uzņēmējus, kuri aktīvi un godprātīgi darbojas savā nozarē, sekmējot uzņēmējdarbības vides attīstību Limbažu novadā un veicinot Limbažu novada uzņēmēju atpazīstamību, popularizējot labās uzņēmējdarbības prakses piemērus.
4. Konkursu organizē Limbažu novada pašvaldība. Finanšu līdzekļi konkursa organizēšanas izdevumu segšanai tiek paredzēti no Limbažu novada pašvaldība kārtējā gada budžeta.
5. Konkursa rīkotāja pilnvarotās kontaktpersonas ir Limbažu novada pašvaldības aģentūra „LAUTA” (turpmāk – Aģentūra) uzņēmējdarbības konsultanti struktūrvienībās:
   1. Alojā - Alojas uzņēmējdarbības atbalsta centrs “Sala”;
   2. Limbažos - Limbažu uzņēmējdarbības un sociālās uzņēmējdarbības attīstības centrs;
   3. Salacgrīvā – Salacgrīvas uzņēmējdarbības atbalsta centrs “Bāka”.
6. **Konkursa norise**
7. Konkursa ietvaros, laika posmā no 29.augusta līdz 19.septembrim, jebkura fiziska un juridiska persona tiek aicināta izvirzīt pretendentus balvas saņemšanai Konkursa apbalvojuma nominācijās.
8. Konkurss noslēdzas ar uzvarētāju apbalvošanas svinīgo ceremoniju.
9. Konkursa apbalvojuma nomināciju pretendentus vērtē un lēmumu par uzvarētājiem pieņem Konkursa vērtēšanas komisija (turpmāk – Komisija).
10. Kandidatūras izvirzāmas, aizpildot elektronisko anketu Limbažu novada pašvaldības mājas lapā ([www.limbazunovads.lv](http://www.limbazunovads.lv)), Aģentūras mājas lapā (www.lauta.lv) vai drukāto anketu personīgi nogādājot Limbažu novada pašvaldības Alojas, Limbažu un Salacgrīvas apvienības pārvalžu pakalpojumu sniegšanas centros vai elektroniski nosūtot uz e-pastu lauta@limbazunovads.lv, saskaņā ar šī nolikuma pielikumu.
11. Aptaujas drukātā un elektroniskā anketa tiek publicēta Limbažu novada pašvaldības mājas lapā: [www.limbazunovads.lv](http://www.limbazunovads.lv), Aģentūras mājas lapā (www.lauta.lv). Limbažu novada pārvaldībā esošajās sociālā tīkla Facebook lapās *Limbažu Novads,* *Uzņēmējdarbība Limbažu novadā*, kā arī drukātās anketas tiek izvietotas Limbažu novada pašvaldības Alojas, Limbažu un Salacgrīvas apvienības pārvalžu pakalpojumu sniegšanas centros un citās publiski pieejamās vietās, iepriekš saskaņojot ar attiecīgās vietas īpašnieku vai vadītāju.
12. Aptaujas rezultātu apkopošanu veic Komisija.
13. Komisija no iesniegtajiem pretendentiem katrā nominācijā izvirza trīs pretendentus balvas iegūšanai.
14. Konkursa uzvarētāju Komisija izvēlas balsojot par vienu uzvarētāju katrā nominācijā, saskaņā ar šī nolikuma 19. punktā noteiktajiem kritērijiem.
15. Komisija ir tiesīga nepiešķirt balvas kādā no nominācijām, ja attiecīgajā nominācijā nav izvirzīts neviens pretendents, vai arī ja izvirzītie pretendenti neatbilst šajā nolikumā noteiktajām Konkursa prasībām. Komisija ir tiesīga apvienot nominācijas pēc saviem ieskatiem.
16. **Komisijas sastāvs**
17. Konkursa oficiālais vērtētājs ir konkursa komisija.
18. Komisijas sastāvā ir 4 komisijas locekļi, tai skaitā komisijas priekšsēdētājs un tā vietnieks.

15.1. Komisijas sastāvs:

15.1.1. Komisijas priekšsēdētājs - Limbažu novada Domes priekšsēdētājs Dagnis Straubergs,

15.1.2. Komisijas priekšsēdētāja vietnieks – Limbažu novada pašvaldības Domes priekšsēdētāja 1. vietnieks Māris Beļaunieks,

15.1.3. Komisijas loceklis - Limbažu novada pašvaldības aģentūras “LAUTA” direktore Ilze Millere,

15.1.4. Komisijas loceklis - Limbažu novada pašvaldības Domes deputāte, uzņēmēja Lija Jokste.

15.2. Komisijā ar padomdevēju tiesībām darbojas Limbažu novada pašvaldības aģentūras uzņēmējdarbības konsultanti.

1. Komisija patstāvīgi vienojas par sava darba organizāciju. Vērtēšanas komisijas sēdes tiek protokolētas. Protokolistu ievēl komisija sēdes sākumā. Komisijas sēdes vada komisijas priekšsēdētājs.
2. **Pretendenti dalībai konkursā**
3. Limbažu novada administratīvajā teritorijā reģistrēti uzņēmumi (to struktūrvienības un filiāles) un uzņēmēji, kuru saimnieciskā darbība noris Limbažu novada administratīvajā teritorijā, un kuri ir reģistrēti Valsts ieņēmuma dienestā kā nodokļu maksātāji.
4. **Konkursa nominācijas un pretendentu vērtēšana**
5. Izvērtēs divās kārtās:
   1. izvirzītie kandidāti pa nominācijām pēc aptaujas anketu apkopošanas (izņemot 19.10. punktu (GADA LIELĀKAIS NODOKĻU MAKSĀTĀJS);
   2. komisijas vērtējums saskaņā ar nolikuma kritērijiem.
6. Konkursam ir šādas nominācijas un to vērtēšanas kritēriji:

19.1. **GADA JAUNAIS UZŅĒMĒJS** – saņem šī nolikuma IV. Nodaļā minētie subjekti, kuri tekošajā gadā sekmīgi veikuši saimniecisko darbību:

19.1.1. kuri saņēmuši novada domes atbalstu uzņēmējdarbības uzsākšanai;

19.1.2. kuri uzņēmējdarbības uzsākšanu reģistrējuši ne agrāk kā 3 gadus pirms Konkursa norises.

|  |  |  |  |
| --- | --- | --- | --- |
| Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| Inovatīva, kvalitatīva produkta vai pakalpojuma radīšana | 10 |  |  |
| Klientu servisa līmenis | 10 |  |
| Procentuāls neto apgrozījuma, pārskata gada peļņa/zaudējumu uzlabojums salīdzinoši ar iepriekšējo gadu | 10 |  |
| Perspektīva uzņēmuma nākotnes attīstībai | 10 |  |
| **Kopā** | 40 |  |  |

19.2. **GADA RAŽOTĀJS** – saņem šī nolikuma IV. Nodaļā minētie subjekti, kuri tekošajā gadā sekmīgi veikuši saimniecisko darbību, saražojot savu produkciju un to realizējot.

|  |  |  |  |
| --- | --- | --- | --- |
| Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| Ražotā produktu daudzveidība, klāsts | 10 |  |  |
| Atpazīstamība, tēls, publicitāte. Saņemtā atzinība ārpus novada teritorijas | 10 |  |
| Darba vietu skaits | 10 |  |
| Procentuāls neto apgrozījuma, pārskata gada peļņa/zaudējumu uzlabojums salīdzinoši ar iepriekšējo gadu | 10 |  |
| **Kopā** | 40 |  |  |

19.3. **GADA LAUKSAIMNIEKS**  – saņem šī nolikuma IV. Nodaļā minētie subjekti, kuriem ir stabili un izaugsmi raksturojoši ražošanas rādītāji pret iepriekšējo gadu, izveidota ilgtspējīga saimniekošanas prakse.

|  |  |  |  |
| --- | --- | --- | --- |
| Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| Darba vides un pārējās teritorijas sakoptība, darbinieku darba apstākļi | 10 |  |  |
| Procentuāls neto apgrozījuma, pārskata gada peļņa/zaudējumu uzlabojums salīdzinoši ar iepriekšējo gadu | 10 |  |  |
| Darba vietu skaits | 10 |  |  |
| Jaunu aktivitāšu, produktu, pakalpojumu ieviešana | 10 |  |  |
| **Kopā** | 40 |  |  |

19.4. **GADA ĢIMENES UZŅĒMUMS** – saņem šī nolikuma IV. Nodaļā minētie subjekti, kuri rūpējas par savu, piemēram, ražošanas tradīciju uzturēšanu vai tālāku to attīstīšanu un nodošanu no paaudzes paaudzē.

|  |  |  |  |
| --- | --- | --- | --- |
| Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| Produkta/pakalpojumu klāsta daudzveidība un paplašināšana | 10 |  |  |
| Procentuāls neto apgrozījuma, pārskata gada peļņa/zaudējumu uzlabojums salīdzinoši ar iepriekšējo gadu | 10 |  |  |
| Uzņēmuma darba vide-teritorijas sakoptība, uzlabojumi, darbinieku darba apstākļi | 10 |  |  |
| Ģimenes iesaiste uzņēmuma darbībā (darbinieku-ģimenes locekļu skaits proporcionāli citiem darbiniekiem). Darbinieku kopējais skaits attiecībā pret iepriekšējo gadu | 10 |  |  |
| **Kopā** | 40 |  |  |

19.5. **GADA PAKALPOJUMU SNIEDZĒJS** – saņem šī nolikuma IV. Nodaļā minētie subjekti, kuri nodrošina augsta līmeņa klientu apkalpošanas servisu pakalpojumu sniegšanas nozarē (frizētavas, kafejnīcas, tūrisms, u.tml.).

|  |  |  |
| --- | --- | --- |
| Kritērijs | Punktu skaits | |
| Maksimālais | Piešķirtais + komentāri |
| Klientu apkalpošanas serviss | 10 |  |
| Pakalpojumu klāsta daudzveidība un paplašināšana | 10 |  |
| Darbinieku skaits attiecībā pret iepriekšējo gadu | 10 |  |
| Procentuāls neto apgrozījuma, pārskata gada peļņa/zaudējumu uzlabojums salīdzinoši ar iepriekšējo gadu | 10 |  |
| **Kopā** | 40 |  |

19.6. **GADA DARBA DEVĒJS** – saņem šī nolikuma IV. Nodaļā minētie subjekti, kuri radījuši jaunas darba vietas, ieguldījuši laiku un līdzekļus darbinieku apmācībā un profesionālajā izaugsmē, radījuši drošu darba vidi un veicinājuši motivējošu darba samaksu.

|  |  |  |  |
| --- | --- | --- | --- |
| Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| Procentuāls neto apgrozījuma, pārskata gada peļņa/zaudējumu uzlabojums salīdzinoši ar iepriekšējo gadu | 10 |  |  |
| Uzņēmuma darba vide-teritorijas sakoptība, uzlabojumi, darbinieku darba apstākļi | 10 |  |  |
| Darbinieku skaita pieaugums procentuāli pret iepriekšējo gadu (jaunu darbinieku, speciālistu piesaiste) | 10 |  |  |
| Sociālo garantiju nodrošināšana darbiniekiem | 5 |  |  |
| Darbinieku kvalifikācijas un karjeras izaugsmes veicināšana | 5 |  |  |
| **Kopā** | 40 |  |  |

19.7. **GADA EKSPORTĒTĀJS** – saņem šī nolikuma IV. Nodaļā minētie subjekti, kuriem aizvadītajā gadā ievērojami pieaudzis eksporta apjoms.

|  |  |  |  |
| --- | --- | --- | --- |
| Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| Procentuāls neto apgrozījuma, pārskata gada peļņa/zaudējumu uzlabojums salīdzinoši ar iepriekšējo gadu | 10 |  |  |
| Uzņēmuma darba vide-teritorijas sakoptība, uzlabojumi, darbinieku darba apstākļi | 5 |  |  |
| Procentuāls eksporta pieaugums pret iepriekšējo gadu | 10 |  |  |
| Eksporta apjoms proporcionāli vietējai tirdzniecībai | 10 |  |  |
| Eksporta valstu skaits | 5 |  |  |
| **Kopā** | 40 |  |  |

19.8. **GADA MĀJRAŽOTĀJS/AMATNIEKS** – saņem šī nolikuma IV. Nodaļā minētie subjekti, kuri piedāvā augstas kvalitātes un/vai unikālus produktus un, kuri ievērojami uzlabojuši savu darbību starp novada mājražotājiem/amatniekiem.

|  |  |  |  |
| --- | --- | --- | --- |
| Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| Inovatīvas pieejas/risinājumi | 10 |  |  |
| Uzņēmuma darba vide-teritorijas sakoptība, uzlabojumi, darbinieku darba apstākļi | 10 |  |  |
| Produktu/pakalpojumu klāsta daudzveidība un paplašināšana | 10 |  |  |
| Jābūt reģistrētam Valsts ieņēmumu dienestā kā saimnieciskās darbības veicējam, individuālajam komersantam, zemnieku vai zvejnieku saimniecībai vai kā sabiedrībai ar ierobežotu atbildību | 5 |  |  |
| Pārtikas ražotājiem ir jābūt reģistrētiem Pārtikas un veterinārajā dienestā | 5 |  |  |
| **Kopā** | 40 |  |  |

19.9. **GADA TIRGOTĀJS** – saņem šī nolikuma IV. Nodaļā minētie subjekti, kuri nodrošina augsta līmeņa klientu apkalpošanas servisu preču tirdzniecības nozarē.

|  |  |  |  |
| --- | --- | --- | --- |
| Kritērijs | Punktu skaits | | |
| Maksimāli piešķiramais | Komisijas piešķirtais | Piezīmes |
| Procentuāls neto apgrozījuma, pārskata gada peļņa/zaudējumu uzlabojums salīdzinoši ar iepriekšējo gadu | 10 |  |  |
| Uzņēmuma darba vide-teritorijas sakoptība, uzlabojumi, darbinieku darba apstākļi | 10 |  |  |
| Darbinieku skaits attiecībā pret iepriekšējo gadu | 10 |  |  |
| Klientu apkalpošanas serviss | 10 |  |  |
| **Kopā** | 40 |  |  |

19.10. **GADA LIELĀKAIS NODOKĻU MAKSĀTĀJS** – saņem uzņēmējs, kurš aizvadītajā gadā bijis lielākais nodokļu maksātājs (informācija no publiski pieejamām datu bāzēm).

1. Konkursa nozaru un tematisko nomināciju pretendentu atbilstību konkursa nolikumam izvērtē Vērtēšanas komisija un katrai nominācijai apbalvošanai izvirza ne vairāk kā vienu pretendentu.
2. Konkursa “Gada uzņēmums 2022” uzvarētāji tiek godināti svinīgā ceremonijā. Uzvarētājs katrā no nominācijām saņem ziedus, atzinības apliecinājumus un piemiņas balvu, kā iedzīvotāju aptaujas atzīts uzņēmums un pēc komisijas kritējiem noteikts uzvarētājs.

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

**PIELIKUMS**

Limbažu novada pašvaldības

konkursa “Gada uzņēmums 2022” nolikumam

**KONKURSA**

**“GADA UZŅĒMUMS 2022”**

ANKETA

Limbažu novada pašvaldības organizē konkursu **“Gada uzņēmums 2022”** ar mērķi apzināt un godināt Limbažu novada uzņēmējus, kuri aktīvi un godprātīgi darbojas savā nozarē, sekmējot uzņēmējdarbības vides attīstību Limbažu novadā un veicinot Limbažu novada uzņēmēju atpazīstamību, popularizējot labās uzņēmējdarbības prakses piemērus.

Jebkurai fiziskai un juridiskai personai tiek piedāvāta iespēja no 2022. gada 29. augusta līdz 19. septembrim aizpildot anketu izvirzīt pretendentus balvas saņemšanai. Pretendentu izvirzīšana katrā no nominācijām nav obligāta. Tiks ņemtas vērā anketas, kurās izvirzīts vismaz viens pretendents kādā no nominācijām.

Lūdzu, uzrakstiet pretendentu, kurš, jūsuprāt, ir pelnījis minēto nomināciju un pamatojiet savu izvēli.

|  |  |  |  |  |
| --- | --- | --- | --- | --- |
| ***Nr.*** | ***NOMINĀCIJA*** | ***PRETENDENTA NOSAUKUMS*** | ***PAMATOJUMS*** | ***PRETENDENTA KONTAKTI***  *(ja ir pieejami)* |
| **1.** | **GADA LAUKSAIMNIEKS** |  |  |  |
| **2.** | **GADA RAŽOTĀJS** |  |  |  |
| **3.** | **GADA JAUNAIS UZŅĒMUMS** |  |  |  |
| **4.** | **GADA ĢIMENES UZŅĒMUMS** |  |  |  |
| **5.** | **GADA PAKALPOJUMU SNIEDZĒJS** |  |  |  |
| **6.** | **GADA DARBA DEVĒJS** |  |  |  |
| **7.** | **GADA EKSPORTĒTĀJS** |  |  |  |
| **8.** | **GADA MĀJRŽOTĀJS/AMATNIEKS** |  |  |  |
| **9.** | **GADA TIRGOTĀJS** |  |  |  |

Pieteikuma formu aizpildīja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Tālrunis: \_\_\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds)*

**Lūdzam aizpildīto drukāto anketu ievietot tām paredzētās anketu kastēs** – Limbažu novada pašvaldības Alojas, Limbažu un Salacgrīvas apvienības pārvalžu pakalpojumu sniegšanas centros vai elektroniski nosūtīt lauta@limbazunovads.lv.